open-index/open-wikipedia-markdown huggingface dataset:
Jennie Löfgren

**Jennie Löfgren** (født 1977) er en svensk sanger, låtskriver, musikkprodusent og filmmusikk komponist.

Hun slo igjennom 2001 med singelen «Somewhere». Hun har gjort 2 egne album og også produsert og skrevet låter til andre artister, for eksempel:

* Atomic Kitten – «Believer»  (låtskriver),  Album: *Ladies Night* 
* Mauro Scocco – «En av oss»  (produsent /programmering),  Album: *Herr Jimssons Äventyr*
* Mauro Scocco – «Kall Stjärna, "Fritt Fall» (programmering/korsang), Album: *Herr Jimssons Äventyr*
* Janet Jackson – «Don't Stop»  (programmering), Album: *Damita Jo*
* Gyllene Tider – «Varje gång det regnar», «Jag borde förstås vetat bättre«» (korsang), Album: *FinnFemFel*
* Lene – «Bad Coffee Day» (programmering/ strykerarrangement), «Virgin Superstar» (programmering), Album: *Play With Me*

Filmmusik:

Jennie har sammen med Anders Herrlin og Anders Bagge skrevet originalmusiken til 8 nyinnspilte Beck-filmer. Først ut er "Skarpt Läge", som hadde premiere 28/6 2006.

## Diskografi
### Album
* *Meant To Be* (2002)
* *Jennie Löfgren* (2005)
* *Dreamology* (2019)

### EP
* *Dreamology part one* (2018)
* *Dreamology part two* (2018)
* *Dreamology part three* (2019)

### Singler
* «You Make Me Feel» (1999)
* «Somewhere» (2001)
* «Believer» (2001)
* «Meant To Be» (2001)
* «I Walk Alone» (2005)

### Filmmusik
* 2007 – *[[Beck - I Guds navn]]  (Svensk tittel: Beck – I Guds namn)*
* 2007 – *[[Beck - Det tause skriket]] (Svensk tittel: Beck – Det tysta skriket)*
* 2007 – *[[Beck - Det svake leddet]] (Svensk tittel: Beck – Den svaga länken)*
* 2007 – *[[Beck - Den japanske shunga]] (Svensk tittel: Beck – Den japanska shungamålningen)*
* 2006 – *[[Beck - Advokaten]]*
* 2006 – *[[Beck - Gribben]] (TV) (Svensk tittel: Beck – Gamen) *
* 2006 – *[[Beck – Jenta i jordkjelleren]] (TV) (Svensk tittel: Flickan i jordkällaren)*
* 2006 – *[[Beck – Ekstrem tilstand]] (Svensk tittel: Beck – Skarpt läge) *

## Referanser


## Eksterne lenker
* 
* 
* 
* 
* BECK film
Cressi-Sub

**Cressi-Sub** er en italiensk produsent av dykkerutstyr.
De er det eldste dykkerfirmaet som fortsatt eksisterer. Offisielt ble det startet av brødrene Egidio og Nanni Cressi i 1946, men de begynte allerede i 1939 med manuell produksjon i liten skala.

Cressi-Sub er idag produsent og distributør av dykke- og svømmeutstyr i hele verden.

## Eksterne lenker
*
Sebezj

**Sebezj** (russisk: Се́беж) er en by i Pskov oblast i Russland. Den ligger vakkert til mellom to innsjøer, rundt 189&nbsp;km sør for Pskov. Innbyggertall: 7&nbsp;138 (2002).

Sebezj ble først nevnt i 1414, da Vytautas av Litauen plyndret den. Fyrst Ivan Sjujskije  bygget et trefestning på stedet i 1535. På 1700-tallet forsvarte festningen de vestlige veiene mot storfyrstedømmet Moskva. Polakkene inntok byen under Livlandskrigen og holdt den til Polens første deling. Befestningene i Sebezj, så nå er demontert, ble forsterket etter ordre fra Peter den store under den store nordiske krig. Åsen hvor borgen sto domineres fremdeles av den romersk-katolske kirken, bygget 1625&ndash;1648 og re-innviet som en russisk ortodoks kirke i 1989.

## Eksterne lenker
*
Skytebas

**Skytebas** er en person med sprengningsteknisk utdannelse som kan håndtere og bruke eksplosiver. Skytebaser jobber innen sprengning, ved byggeprosjekter. For å oppnå klasse A må man ha fagbrev innen anlegg og bergverksfag, pluss et års praksis fra sprengningsarbeider innenfor de siste to år, politiattest av nyere dato samt avlagt og bestått sprengningsteknisk teorieksamen.

## Eksterne lenker
* Utdanning.nos yrkesbeskrivelse av skytebas
Bente Elin Lilleøkseth

**Bente Elin Lilleøkseth** (født 25. september 1974) har vært ordfører i Løten for Arbeiderpartiet.

Hun ble valgt inn i kommunestyret i 1995. Da Even Østlund trakk seg som ordfører i 1997 tok Lilleøkseth over frem til neste valg i 1999. Hun var da 22 år gammel. Lilleøkseth satt ikke i kommunestyret fra 2003 til 2007, men var Arbeiderpartiets toppkandidat i 2007. Hun var ordfører helt 2019.

Foran kommunevalget 2019 satte nominasjonskomiteen i Løten Arbeiderparti Jørn Arild Flatha på toppen av lista. Lilleøkseth ønsket å fortsette, men tapte kampvoteringen med én stemmes margin: Lilleøkseth fikk 29 stemmer, Flatha 30. Hun ønsker ikke å stå på lista til valget i 2019.

## Referanser


## Eksterne lenker
* 
* Ordføreren – Løten kommune
Tore Johansen (politiker)

**Tore Johansen** (født 1947) er en norsk politiker (KrF) og skatterevisor.

Han var ordfører i Aremark kommune fra 1995 til 2011, de første periodene i samarbeid med Arbeiderpartiet, så i perioden 2007–2011 med Senterpartiet og Høyre. 

Tore Johansen har arbeidet som jordbrukskyndig revisor ved fylkesskattekontoret i Moss.

## Referanser
Kjell Håvard Jensen

**Kjell Håvard Jensen** (født 1958) var ordfører i Hobøl kommune for Fremskrittspartiet fra 2007 til 2011.
Jensen ble i 2007 valgt av en flertallskoalisjon bestående av Fremskrittspartiet, Høyre, Senterpartiet og Kristelig Folkeparti.
Han har vært aktiv politiker i FrP siden 2000 og har innehatt en rekke verv, både som lokalpolitiker i Hobøl kommune og som politiker i Østfold fylke.

Jensen ble i september 2015 varaordfører i Hobøl kommune og er også vararepresentant til Stortinget.

Han ble innvalgt i Indre Østfold kommune i 2019 og er gruppeleder for FrP i kommunen.

Jensen sitter også som politiker i Viken fylkesting og er medlem av rovviltnemda (region 4) fra 2020.

## Referanser


## Eksterne lenker
*
Supertanker

**Supertanker** er et tankskip som har en lasteevne på over 100 000 dødvekttonn (dvt).

Slike fartøy brukes ofte til transport av olje og naturgass.

## Historikk
I 1959 var MT «Universe Apollo» på 114 356 dvt det første tankskipet som med en lastekapasitet på over 100 000 dvt. Det første til å passere 200 000 dvt var japanske «Idemitsu Maru» på 213 000 tonn i 1966. Dette var også verdens første skip med benevnelsen Very Large Crude Carrier (VLCC).

I 1969 ble tankeren T/T «Kong Haakon» VII levert til Rederiet Hilmar Reksten som det første skipet i norsk eie over 200 000 dvt. Skipet ble bygget ved Stord Verft, og var på 219 000 dvt. I 1972 ble skipet T/T «Fabian» levert fra samme verft, til samme rederi. Skipet var på 285 700 dvt og var ved leveringen verdens største skip.

Senere ble stadig større skip bygget. 

Den største tankeren til da ble kontrahert like før oljekrisen i 1973. Skipet fikk mange eiere og skiftet navn en rekke ganger («Happy Gigant», «Happy Viking», «Jahre Viking» og «Knock Nevis»), og var også i norsk eie i lengre tid. Tankskipet hadde en lasteevne på 564 736 dvt og en lengde (LOA) på 458,45 meter. Skipet ble hugget opp i 2009 etter å ha blitt brukt som lagerskip de siste fem årene.

I dag er de fleste supertankere i størrelsen 250 000–370 000 dvt.

Verdens største oljetanker (per 2021) er fire søsterskip; TI «Africa», TI «Asia», TI «Europe» og TI «Oceania». Disse fire skipene er 380 meter lange, 68 meter brede og 34 meter høye. De har dobbeltskrog og  kan romme 3,1 millioner fat med olje, eller 503 409 900 liter.

## Referanser


## Eksterne lenker
*
Sjark

**Sjark** er en type lett fiske- og transportbåt. Utsende er karakteristisk med steil og høy forstevn; som en arv fra Nordlandsbåten. Akterenden er imidlertid såkalt kryssehekk med roret under hekken for å gi plass til propellen uten å skjære ut i roret. Sjarkens profil på hekken er ganske loddrett og skiller seg fra den runde profilen på krysserhekken på skøyter sørfra. Sjarken er som regel mellom 25 til 35 fot, klinkbygget og kan være åpen eller ha dekk. Båttypen ble utviklet etter 1900 da motorene ble driftssikre, men det kan ha tatt tid før den fikk sitt navn. En tidlig omtale er i Lofotposten 1928. Navnets opphav er usikker og det er flere teorier. En er at navnet stammer fra det engelske ordet for hai, "shark"; en annen teori at det kommer fra russisk uten at noen forklaring på det er funnet. I Fiskeribladet 1962 er det flere teorier. En av teoriene er at med motor var sjarkene raskere enn robåtene, tok seg til rette på fiskefeltet og oppførte seg som haier. En lignende forklaring er også nevnt i Nordlys i 1966. 

Tradisjonelt var styrhuset akter og lugar forut med arbeidsdekk midtskips og akter rundt styrhuset. Motoren lå da akter under styrhuset med lasterom midtskip foran motoren. Forut var dekket hevet til toppen av rekka så det ble bedre plass i lugaren. Disse hadde både storseil, fokk og mesan, men etterhvert ble stormasten bare for lastebommen mens mesanen ble beholdt som støtteseil og for å holde baugen mer opp mot vinden når man fisket.

På nyere typer er styrhuset sammenbygd med dekket og lugaren forut noe som gir et større arbeidsdekk. Motor ligger da ofte framme under styrhuset med lasterom attom motor. De nye sjarkene har ofte mesan som støtteseil. Plassen mellom styrhuset og akterenden brukes til arbeid med fiskeredskap. Noen har et lite hus akter på en side, bl.a. for å komme ned til motoren hvis den er akter.
Under fiske brukes sjarken i lokale kystfarvann, med plass til en enkelt fisker. Denne typen kystfiske er vanlig langs hele kysten, men det er flest kystfiskere med sjark i Nord-Norge.

Navnet sjark brukes også på helt moderne fiskebåter med annen form, som regel med speil akter og kan være hurtiggående, kalt snøggsjark (speedsjark).

## Referanser


## Eksterne lenker
*
Verdensmesterskapet i bandy

**Verdensmesterskapet i bandy** er en konkurranse for bandyspillende nasjoner. Turneringen arrangeres av Det internasjonale bandyforbundet (FIB).

## Historie
Bandy-VM for menn ble arrangert første gang i 1957, da med kun tre lag. I perioden 1957–1983 deltok fire lag i mesterskapene: Finland, Norge, Sovjetunionen og Sverige, men etterhvert har antallet nasjoner som stiller vokst.

De første elleve verdensmesterskapene ble vunnet av Sovjetunionen. I 1981 brøt Sverige tradisjonen og ble mestere første gang. Siden har Sverige og Sovjetunionen/Russland delt titlene mellom seg med ett eneste unntak, i 2004 da Finland vant.

I perioden 1957–1981 ble VM-turneringen avgjort med seriespill mellom lagene, men siden 1983 har det også vært sluttspill med finale og bronsefinale. VM ble avviklet annethvert år i perioden 1961–2003, men nå er det VM hvert år. 1991 var første gang med en B-gruppe. I 2012 ble det også innført en C-gruppe, da 16 lag deltok i verdensmesterskapet.

Det første verdensmesterskapet i bandy for kvinner ble arrangert i 2004. Sverige vant de seks første VM-titlene (2004, 2006, 2007, 2008, 2010 og 2012), men ble slått av Russland i 2014.

Bandymesterskapet 2020 ble avlyst på grunn av koronapandemien, men B-verdensmesterskapet ble spilt. Mesterskapene i 2021 og 2022 ble også avlyst.

## Menn

### Medaljevinnere 1957–2019

:

### Medaljefordelingen 1957–2025

:

## Kvinner

### Medaljevinnere 2004–2018

:

### Medaljefordelingen 2004–2018

:
Novorzjev

**Novorzjev** (russisk: Новорже́в, direkte oversatt: «Nye Rzjev»)  er en by i Pskov oblast i Russland. Den ligger rundt 144&nbsp;km sørøst for Pskov, ved elva Sorot. Innbyggertall: 4&nbsp;100 (2005 est.), 4&nbsp;125 (folketelling 2002).

Novorzjev fikk bystatus under Katarina den stores lokalstyrereform i 1777.

## Eksterne lenker
*
Indremedisin

**Indremedisin** er den medisinske spesialiteten som befatter seg med ikke-kirurgisk diagnostikk og behandling av sykdommer, spesielt hva angår indre organer. I Norge er det åtte grenspesialiteter under indremedisin: 

*Hjertemedisin
*Fordøyelsessykdommer
*Lungemedisin
*Endokrinologi
*Hematologi
*Geriatri
*Nyremedisin
*Infeksjonssykdommer

(Hjerneslag, vurderes opprettet som ny grenspesialitet).

Indremedisinernes verktøy består i hovedsak av medikamentell behandling, men også av invasive prosedyrer (skånsomme kirurgiske prosedyrer). 
Molekylærbiologi får stadig større betydning for faget. Dette gir – og vil gi – bedre muligheter for både diagnostikk og behandling.

## Eksterne lenker
* Norske doktoravhandlinger om generell indremedisin, i fulltekst
Nevel

**Nevel** (russisk: Невель) er en by i Pskov oblast i Russland. Den ligger rundt 242&nbsp;km sørøst for Pskov. Innbyggertall: 17&nbsp;800 (2005 est.), 18&nbsp;545 (folketelling 2002).

Nevel ble først nevnt i Ivan den grusommes testamente, blant byer som hadde blitt grunnlagt under hans styre. Det antas at Nevel ble grunnlagt en gang før 1580. Byen ble avstått til Det polsk-litauiske samvelde på slutten av Livlandskrigen, og ble ikke returnert til Russland før i 1772. Nevel fikk bystatus samme år.
## Eksterne lenker
*
Kjære dagbok

***Kjære dagbok*** var en norsk dokumentarserie som gikk på NRK2 i januar og februar 2008. Hvert program tok for seg et årstall der det skjedde en begivenhet av spesiell historisk betydning. Med utgangspunkt i dagbøkene til tre utvalgte personer vevdes store og små opptrinn i personenes private liv sammen med begivenheter i Norge og resten verden. Årstallene serien tok for seg var 1963 (Kennedy-drapet), 1969 (månelandingen med Apollo 11), 1972 (EF-avstemningen), 1986 (Tsjernobylulykken), 1991 (Kong Olavs død og Gulfkrigen) og 1998 (Norge slo Brasil i fotball-VM 1998). 

Serien var produsert av Perspektiv-redaksjonen i NRK Fakta og basert på dagbøker fra publikum. Programmet gikk på mandager.

## Referanser
Westerplatte

**Westerplatte** er en halvøy i Gdańsk, i Polen ved Østersjøens kyst hvor elven Martwa Wisła (en av sideelvdeltaene til Wisła) renner ut i Gdańsks havnekanal.

Stedet var opprinnelig et spa og hadde en anlagt park og noe skogsvegetasjon. I 1925 ga Folkeforbundet Polen tillatelse til å opprette et militært transittdepot på Westerplatte, og dette var operativt fra året etter. Dette lå innenfor territoriet til Fristaden Danzig (nå Gdańsk). Polen fikk lov til å ha en væpnet vaktstyrke på 88 soldater på Westerplatte, men i forbindelse med den politiske og militære spenningen i 1939 hadde denne styrken økt til 182 soldater. Det var ingen egentlige befestninger, men en mur mot byen del forsterkede vakthus skjult i skogen.

Den polske garnisonen var adskilt som en enklave i Fristaden Danzig og bare et smalt eid knyttet denne til fastlandet. Den militære strategien var for polakkene at dersom garnisonen ble angrepet, skulle den holde stand i 12 timer slik at regulære polske enheter kunne komme til unnsetning.

Da Tyskland innledet felttoget i Polen i 1939 var dette det første stedet som ble angrepet, i slaget om Westerplatte. Dette var det første militære slaget i Europa under andre verdenskrig. Slaget ble innledet ved et bombardement fra det tyske fartøyet SMS «Schleswig-Holstein». Først etter syv dager kapitulerte den polske garnisonen etter meget harde kamper.

Ruinene av kasernene og vakthusene står fremdeles. Etter krigen ble et av disse gjort om til museum. To 280&nbsp;mm granater fra SMS «Schleswig-Holstein» står ved inngangen.


Fil:Polen juli 2005 052.jpg|Monument ved Westerplatte.
Fil:Westerplatte_Graves1.JPG|Minnesmerke for de falne soldatene
Fil:Westerplatte barrack.jpg|Ruiner av kaserner på Westerplatte
Fil:Bundesarchiv Bild 183-2008-0513-500, Danzig, Westerplatte, Wald.jpg|Tyske soldater på Westerplatte etter slaget

## Eksterne lenker
*
I kveld

***I kveld*** er et norsk nyhetsstyrt talkshow med Christian Strand som ble sendt på NRK2 fra 2008 til 2009. Programmet tok for seg tema innen både kultur, samfunn og politikk. Programmet inneholder mange nye kommunikasjonsformer, og det var lagt opp til en relativt stor grad av interaktivitet, blant annet gjennom bruk av SMS, e-post, internett, mobilvideoer, Skype og Facebook. På slutten av hvert program ringte programlederen opp en kjent person. Programmet har hatt som profil å mikse unge med etablerte gjester, samt trekke frem flere kvinner og minoriteter. Programmet gikk klokken 22.20 på mandager, tirsdager, onsdager og torsdager.

Første sesong ble i snitt sett av ca 60 000.

## Gjester
Programmet hadde besøk av over 1000 gjester den tiden det gikk. Blant dem Bill Gates, nobelkonsert-vert Michael Caine, Wikipedia-gründer Jimmy Wales, statsminister Jens Stoltenberg, FrP-leder Siv Jensen, tidligere LO-leder Gerd-Liv Valla og utenriksminister Jonas Gahr Støre. 

## Referanser
Bjørn Egil Eide

**Bjørn Egil Eide** (født 1940) er en norsk journalist, programleder og utenrikskorrespondent som var ansatt i NRK i 34 år.

Eide er født i Heddal i Telemark og vokste opp på Notodden. Han har artium i realfag, befalskurs fra forsvaret og gikk på Forsvarets høyskole i 1989.

Han startet sin journalistiske karriere i 1963 i avisa *[[Telen]]* og i Hamar Stiftstidende. Fra 1968 var han ansatt i NRK Radio der han sammen med Frank Nordli startet *Ungdommens radioavis*. I 1973 ble han ansatt i nyhets- og aktualitetsavdelingen i fjernsynet. Han var utenriksreporter og var i perioden 1983-1987 stasjonert i Singapore som en av NRKs to Asia-korrespondenter og dekket blant annet revolusjonen på Filippinene og sikhopprøret i India. Han dekket også oppløsningen av det tidligere Jugoslavia 1992-1995 og gjennomførte reportasjereiser til andre steder på Balkan, Afghanistan, Pakistan og Sri Lanka.   
 
## Bibliografi
* *Smilets revolusjon: Cory Aquinos filippinske revolusjon* Cappelen (1986)  (Skrevet sammen med Terje Svabø)
* 

## Referanser
Nasjonalregnskapet

**Nasjonalregnskapet** er en oversikt over foregående års hovedstørrelser og transaksjoner i norsk økonomi som fremlegges av Norges regjering hver vår som *Stortingsmelding nr. 3*. Nasjonalregnskapet omfatter Statsregnskapet som utarbeides i Finansdepartementet, og selve nasjonalregnskapet over de makroøkonomiske størrelsene som utarbeides av Statistisk sentralbyrå.

Nasjonalregnskapet er en økonometrisk tallfesting av makrostørrelsene som inngår i såkalte *økosirkmodeller* for samfunnsøkonomien &ndash; blant annet privat og offentlig konsum, investeringer, skatteinntekter, eksport og import, overføringer, prisendringer, renter og finansstrømmer. Dessuten foretar man i nasjonalregnskapet også vanligvis en beregning av landets ***nasjonalformue***, dvs mengden ressurser (energikilder, råvarer, menneskelig kapital) som kan omsettes til verdiskaping.

Statsregnskapet er en oversikt over statens drift, overføringer, investeringer og finansstrømmer etter samme kontoplan som i Statsbudsjettet.

## Eksterne lenker
*
Bevilgningsreglement

**Bevilgningsreglementet** er regler fastsatt av Stortinget for statsbudsjettet og statsregnskapet medregnet folketrygden.

Det er det overordnede regelverket for budsjettarbeidet i Stortinget og i forvaltningen. Forvaltningen fastsetter eget regelverk innenfor rammen av Stortingets regelverk, hvor det viktigste er økonomiregelverket for staten.

Bevilgningsreglementet ble opprinnelig vedtatt av Stortinget den 19. november 1959 og har blitt endret en rekke ganger siden da. Dagens bevilgningsreglement trådte i kraft den 1. januar 2006 og erstattet det tidligere reglementet av 19. november 1959.

## Eksterne lenker
* Bevilgningsreglementet 26. mai 2005 publisert på Lovdata.no
* Stortingets sak om bevilgningsreglementet vedtatt 26. mai 2005, jf. Innst. S. nr. 187 (2004–2005)
* St.prp. nr. 48 (2004–2005) ''Om bevilgningsreglementet'', vedlegg 1 Bevilgningsreglementet 19. november 1959
* Bevilgningsreglementet på regjeringen.no
* Veileder i statlig budsjettarbeid utgitt av Finansdepartementet, med bl.a. kommentarer til bestemmelsene i bevilgningsreglementet.
Nils A. Røhne

**Nils Amund Røhne** (født 20. april 1949, død 10. januar 2022) var en norsk politiker og ordfører i Stange kommune for Arbeiderpartiet.

Røhne var i politisk rådgiver i Administrasjonsdepartementet fra 1994 til 1996 og deretter statssekretær i Nærings- og handelsdepartementet til 1997. Han var lærer fra 1973 og lektor fra slutten av 1980-årene. Han var ansatt som rådgiver i internasjonale spørsmål i Norges forskningsråd i årene 1997 til 1998 og deretter utenlandssjef i Norsk Folkehjelp frem til 2005. Han begynte da som rådgiver i Hedmark fylkeskommune fra 2005 og var der frem til han ble ordfører i 2007. Røhne ble gjenvalgt i 2011 da Arbeiderpartiet fikk over 50&nbsp;% av stemmene i Stange.

Høsten 2020 fikk Røhne påvist kreft. Den 10. januar 2022 døde han av sykdommen.

## Referanser




## Eksterne lenker
* 
*  Ordføreren – Stange kommune
*  Stange Arbeiderparti
Jegorjevsk

**Jegorjevsk** (russisk: Его́рьевск) er en by i Moskva oblast i Russland. Den ligger ved elva Guslitsa (ei sideelv til Nerskaja), 114&nbsp;km sørøst for Moskva.

Den er kjent siden 1462 som landsbyen *Vysokoje* (russisk: Высо́кое). Bystatus ble innvilget i 1778. Byen har mange historiske bygninger fra 1700- og 1800-tallet, og et museum med både kunst og gjenstander fra daglig liv i tidligere århundre.

## Eksterne lenker
*
Knut Hvithammer

**Knut Henrik Hvithammer** (født 14. august 1967) er en norsk politiker tidligere ordfører i Sør-Odal for Arbeiderpartiet.

Hvithammer tok over etter partifellen Henning Myrvang som i 2007 var den som hadde sittet lengst med sine 32 år som ordfører.

Arbeiderpartiet hadde i Hvithammers ordførerperiode rent flertall i kommunen med 15 av 29 representanter i kommunestyret.

I 2019 ble Hvithammer igjen valgt som ordfører i Sør-Odal, han hadde allerede sittet fra 2015.

## Eksterne lenker
* Sør-Odal kommune
* Sør-Odal Arbeiderparti
Knut Gustav Woie

**Knut Gustav Woie** (født 12. oktober 1963) er en norsk politiker som representerer Senterpartiet. Han var ordfører i Eidskog fra 2007 til 2015.

Det borgerlige samarbeidet mellom Senterpartiet, Høyre og Fremskrittspartiet i 2007 sikret den første ikkesosialistiske ordføreren siden før andre verdenskrig i Eidskog. Woie ble gjenvalgt i 2011 etter at det ble enighet med de andre borgerlige partiene Høyre, FrP og Venstre.

## Referanser
Rikspartidag Stor-Tyskland

**Rikspartidagene** i 1938 ble gjennomført i Nürnberg 5. – 12. september.  Dette var de siste rikspartidagene, det tyske nazistpartiet NSDAPs årlige massemønstringer i Nürnberg, som ble gjennomført i det nazistiske Tyskland.  Rikspartidagene i 1938 fikk navnet Rikspartidag Stor-Tyskland (*Reichsparteitag Großdeutschland*) etter annekteringen (Anschluss) av Østerrike 10. mars samme året.

## Program

### 5. september: Hilsningsdag
* Mottakelse for pressen
* Mottakelse for Adolf Hitler på Rådhuset

### 6. september: Åpningsdag

* Hitler mønstrer flagget til Hitler-ungdommen
* Offisiell åpning av partikongressen og opplesning av Hitlers proklamasjon av Adolf Wagner
** Talere: Rudolf Hess; Julius Streicher; Adolf Wagner.
* Presentasjon av Imperiets kronjuveler for Hitler
* Åpning av utstillingen «Kamp i øst»  (Kampf in Osten)
** Taler: Alfred Rosenberg.
* Kulturmøte og presentasjon av de nasjonale priser for kunst og vitenskap.
** Talere: Alfred Rosenberg; Adolf Hitler.
*** Adolf Hitlers tale link

### 7. september: Dag for rikets arbeidstjeneste
* Mønstring av arbeidstjenesten på Zeppelin-feltet
** Talere: Konstantin Hierl; Adolf Hitler.
* Parade av arbeidstjenesten gjennom Nürnberg sentrum
* Partikongressen fortsetter.
** Talere: Alfred Rosenberg; Erich Hilgenfeldt; Adolf Wagner.

### 8. september: Dag for vennskap

* Atletiske leker
* Partikongressen fortsetter 
** Talere: Fritz Todt; Dr. Otto Dietrich.
* Fakkeltog av de politiske lederne

### 9. september: Dag for de politiske lederne
* Partikongressen fortsetter
** Talere: Konstantin Hierl; Walter Darré; Max Amann.
* Møte i den nasjonalsosialistiske kvinneforeningen
** Tale: Gertrud Scholtz-Klink.
*** Talen til Gertrud Scholtz-Klink link 
* Mønstring av politiske ledere på Zepperlin-feltet
** Talere: Robert Ley; Adolf Hitler.

### 10. september: Dag for Hitler-ungdommen

* Mønstring av Hitler-ungdommen
** Talere: Rudolf Hess; Adolf Hitler.
* Komitemøte i rikets arbeidsfront
** Talere: Robert Ley; Hermann Göring.
* Finaledagene for de atletiske lekene
* Partikongressen fortsetter
** Talere: Robert Ley; Fritz Reinhardt; Joseph Goebbels. 

### 11. september: Dag for SA og SS
* Massemøte på Zeppelin-feltet.
** Talere:  Viktor Lutze; Adolf Hitler.
* Parade gjennom Nürnberg sentrum
* Møte politisk lederskap
** Tale: Rudolf Hess

### 12. september: Dag for de væpnede styrker

* Mønstring og massemøte av Hæren.
** Tale: Adolf Hitler
* Oppvisning av Hæren
* Avslutningsseremoni   
** Taler: Adolf Hitler.

## Eksterne lenker
* 
* Fargebilder fra rikspartidagene i 1938 

## Litteratur
* 158 siders bok med fargebilder av Victor Ullrich
Beck – Gribben

***Beck – Gribben*** er en svensk kriminal-thriller fra 2006 regissert av Kjell Sundvall. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En annen viktig rolle spilles av Mikael Persbrandt. Karakteren Beck ble skapt av forfatterparet Sjöwall & Wahlöö.

Den hadde TV-premiere i Tyskland den 18. november 2006 og ble sluppet DVD den 17. januar 2007.

## Handlingen
Ved en direktesendt TV-galla deler en tidligere toppolitiker ut et stort stipend til den svenske idrettsbevegelsen – deretter forsvinner han sporløst. Ettersom det finnes mistanke om at en alvorlig forbrytelse ligger bak forsvinningen koples Beckgruppen inn. Sporene leder til det illegale spillemarkedet, en bransje der det minste skyldige pengebeløp regnes som hedersgjeld og der det kan gå ille for den som ikke kan betaler.

## Rolleliste

## Eksterne lenker
*
Oosterend (Terschelling)

**Oosterend** (vestfrisisk: Aasterein) er den østligste landsbyen på Terschelling og har 121 innbyggere (2005).  

Som ellers på Terschelling er Oosterend prega av turisme, restauranter og campingplasser er det flere av i landsbyen. Det er også flere gårder i Oosterend. 

Øst for Oosterend ligger naturreservatet Boschplaat der utallige trekkfuglarter mellomlander.
## Referanser

## Eksterne lenker
*
Rygg (meteorologi)

En **rygg** eller *[[høytrykksrygg]]* er i meteorologi et langstrakt område med forholdsvis høyt atmosfærisk trykk, og er det motsatte av et tråg.
Polarsyklon

En **polarsyklon** (også kalt **arktisk syklon**) er et stort lavtrykksområde over polare områder. De må ikke forveksles med polare lavtrykk, som har lignende egenskaper som tropiske sykloner. 

En polarsyklon er et lavtrykkssystem med diameter på omtrent 1000&ndash;2000 km, med luft som sirkulerer mot klokken på den nordlige halvkule, og omvendt på den sørlige halvkule. Årsaken til rotasjonen kommer av corioliskraften. Syklonaktiviteten pågår mest i den eurasiske delen av Arktis, som har omtrent 15 sykloner hver vinter. Polarsykloner oppstår også på Grønland og i Canada. De kan oppstå når som helst på året, men syklonene om sommeren er som regel svakere enn om vinteren. De er lite utforsket og fører sjelden til stor skade, siden de som regel oppstår i lite befolkede områder.
Okergul ringspinner

**Okergul ringspinner** (*Malacosoma neustria*) er en sommerfugl som tilhører familien ekte spinnere (Lasiocampidae). Denne lille spinneren forekommer i Norge langs kysten av Østlandet og Sørlandet.

## Utseende
En ganske liten (vingespenn 26 – 42 mm, hunnen større enn hannen), mer eller mindre okergul spinner, grunnfargen varierer fra ganske lys gul til rødbrun. Forvingen har to omtrent parallelle, brune tverrstriper, området mellom disse er ofte litt mørkere enn resten av vingen. Ellers er vingene ensfargete. Som vanlig hos spinnere er hannens antenner lange og fjærformede, hunnens mye kortere og spinklere. Larven er karakteristisk, hodet og en bred stripe på hver side av ryggen er blå. Den har også en oransje og hvit midtstripe langs ryggen og er sparsomt kledt med ganske lange, mørke, utstående hår. Puppen, som ligger inne i en kokong, er ganske slank, grønnlig, kledt med korte, ullaktige hår.

Malacosoma neustria eggs.jpg|
Malacosoma neustria Julian Alps Slovenia 2.jpg| Okergul ringspinner, larve
Malacosoma neustria MHNT CUT 2011 0 446 male Mussidan.jpg|♂ 
Malacosoma neustria MHNT CUT 2011 0 446 female Mussidan.jpg|♀

## Levevis
Okergul ringspinner finnes i solrike, åpne områder som buskmarker og havnehager. Larvene lever selskapelig på busker og trær i rosefamilien, for eksempel apal, slåpetorn, hagtorn og steinnype. Lenger sør i Europa kan de til tider gjøre en del skade i frukthager, men de er sjelden noe problem i Norden. Om larvene blir forstyrret, slipper de seg gjerne ned og kroppen bli merkelig dvask, noesom kan lure et rovdyr til å tro at larven er død og har begynt å gå i forråtnelse. Larvene lager et felles, hvitt silkespinn som de oppholder seg i når de ikke er ute og spiser. Om morgenen sitter de gjerne oppe på spinnet og soler seg. De voksne spinnerne flyr på ettersommeren og tidlig på høsten, mest fra solnedgang til midnatt. Hunnen legger 150 – 300 egg i ringer rundt en kvist av en brukbar fødeplante, denne atferden har gitt opphav til navnet ringspinner. Larvene som klekkes holder sammen gjennom hele larvetiden.

## Utbredelse
Okergul ringspinner finnes fra Nord-Afrika, gjennom det meste av Europa, østover til Korea og Japan. I Norge forekommer den langs kysten på Østlandet og Sørlandet, vestover til Vest-Agder.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/malacosoma_neustria.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/neustria.html
## Eksterne lenker
*
Who’s Your Caddy?

***Who's Your Caddy?*** er en filmkomedie fra 2007, regissert av Don Michael Paul, og med Antwan «Big Boi» Patton, Andy Milonakis, Faizon Love, Terry Crews, Tony Cox og Jeffrey Jones i hovedrollene. Filmen ble lansert i USA den 27. juli 2007.

## Handling
Når den gatesmarte rapperen C-Note (Big Boi) søker om medlemskap i en Country Club reservert for hvite personer, blir søknaden avvist. Siden han ikke er villig til å godta at klubben ikke vil godkjenne ham som medlem, kjøper han tomta der det 17. hullet i klubbens golfbane ligger, og sier han kan selge tomta til klubben mot et medlemskap. Dette er starten på et vanvittig angrep mot klubben og medlemskomiteen. Klubbpresidenten Cummings (Jeffrey Jones) tar med seg de andre medlemmene av medlemskomiteen for å forsøke å få medlemskapet til C-Note annullert. C-Note på sin side forstyrrer de andre medlemmene med sin uvanlige oppførsel.

## Rolleliste

## Bilettsalg
Filmen solgte billetter for $2,76 millioner den første uken.

## Kritikker
Filmen fikk elendige kritikker i åpningsuken. Flere kritikere mente den var en forferdelig «rip-off» fra filmen *[[Caddyshack]]*
Filmen fikk også kritikker for at handlingen handlet om «sorte som er ute etter hvite», en handling ofte brukt i filmer laget av afroamerikanere.

I januar 2008 ble filmen nominert til en Golden Raspberry Award til den 28. Razzie-utdelingen, nettopp på grunn av at nominasjonskomiteen anså filmen som en direkte kopi av *[[Caddyshack]]*.

## Referanser


## Eksterne lenker
*
Gudå stasjon

**Gudå stasjon** på Meråkerbanen ligger 72 kilometer fra Trondheim. Stasjonen ble åpnet i 1881, da strekningen Trondheim–Storlien stod ferdig. Brorparten av hovedbygningen ble revet i perioden des. 2019–jan. 2020, da bærende konstruksjoner var i dårlig stand. Kun en liten del av bygningens vestre fløy står tilbake. Stasjonen har i dag status som holdeplass.

## Litteratur
* 
* 

## Eksterne lenker
Meråker stasjon

**Meråker stasjon** ligger 81 km fra Trondheim, 219,6 moh. Stasjonen ble åpnet i 1881 da Meråkerbanen sto ferdig på strekningen Trondheim–Storlien. Stasjonen har i dag status som holdeplass.

## Litteratur
* 
* 

## Eksterne lenker
Vigdis Rojahn

**Vigdis Rojahn** (født *Brynhildsen* 1. februar 1902 i Bergen, død 27. mars 1994) var en norsk tegner, illustratør og barnebokforfatter. Hun bodde i Fetsund.

## Utdannelse
Hun var utdannet fra BHKS (bare en kort periode), Oslo Reklameskole og gjennom malerkurs hos maleren Bjørn Smith-Hald. 

## Kunstnerisk virke
Hun debuterte i 1932 med *Prinsesse Ragnhilds eventyrbok*, som inneholdt 24 fortellinger skrevet og illustrert av Rojahn. Hun ga ut i alt 10 bøker som hun både hadde forfattet og illustrert. Barneboken *Julegranen : eventyret om Vesle-Tott og Bust* dreide seg om grantreet som ble sendt som gave fra Oslo til London. Boken *Marit* er en miljøskildring fra forfatterens egen barndom. Flere av Rojahns øvrige bøker har ulike «bustetroll» som hovedfigur; barnlige fantasifigurer som lever dels i menneskenes og dels i trollenes verden. 

Som illustratør arbeidet Rojahn blant annet med postkort, bokomslag og øvrige bokillustrasjoner, men illustrerte også spillkort, sjokoladeinnpakning og annet. Fetsund rådhus har arbeider av henne.

## Priser og utmerkelser (utvalg)
Hun ble tildelt Kirke- og undervisningsdepartementets premiering fire ganger i kategorien «Litteraturprisen» – for *Marit* (1952), *Prinsen som gråt* (1953), *Stribust* (1961) og *Rabletusten* (1966) –, og to ganger i kategorien «Illustrasjonsprisen», for bøkene *Sirkusloppen* (1959) og *Vesle-Laie's eventyr* (1970).

Rojahn mottok på sine eldre dager Statens kunstnerlønn for fortjente kunstnere.

## Bibliografi

### Forfatter og illustratør

* 1932: *Prinsesse Ragnhilds eventyrbok*
* 1950: *Bustus*, J.W. Eides forlag
* 1951: *Julegranen : eventyret om Vesle-Tott og Bust*, Mittet forlag
* 1952: *Marit*, Damm forlag
* 1953: *Prinsen som gråt*, Damm forlag
* 1959: *Sirkusloppen*, E. Greens forlag
* 1960: *Dynedikken*, E. Greens forlag
* 1961: *Stribust*, E. Greens forlag
* 1966: *Rabletusten*, E. Greens forlag
* 1970: *Vesle-Laie's eventyr*, E. Greens forlag

## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
* *Norsk kunstnerleksikon*; bd 3. 1986
* barnebokkritikk.no Barnebokminne: *Stribust*
* Prøver på Rojahns postkorttegninger: rb.no; brevkort.com (1); brevkort.com (2)

## Referanser
Lars Petter Heggelund

**Lars Petter Heggelund** (født 14. juni 1946) er en norsk lokalpolitiker. Han var ordfører i Åsnes kommune i Hedmark fra 2007 til 2011. Heggelund representerer Venstre.

Heggelund er tidligere svømmer, landslagstrener og president i Norges Svømmeforbund. På svømmetinget i Bergen i 2004 fikk Heggelund overrakt Norges Idrettsforbund og Olympiske Komite sitt Hederstegn med diplom for sin innsats. 

I 1976 startet han sammen med Trond Nybakk firmaet Klubben AS som selger utstyr til idrettsklubber og lignende. Han er per 2012 styreformann i firmaet. Firmaet hadde i 2012 28 ansatte.
## Referanser
Arne Grue

**Arne Grue** (født 17. september 1945) er en norsk lokalpolitiker. Han ble ordfører i Os kommune i Hedmark etter valget 2007, men måtte i 2011 overlate posten til sin forgjenger Arnfinn Nergård fra Senterpartiet. Grue representerer Arbeiderpartiet. 

I 1973 tok Grue over familiegården i Dalsbygda etter sin onkel og drev denne frem til 2000.

## Referanser
Sundts premie

**Sundts premie** er en norsk arkitekturpris. Den utdeles av Oslo arkitektforening til «en i arkitektonisk henseende fremragende privatbygning oppført på Oslo bys grunn». Prisen ble oppretta av grosserer Harald Sundt og ble utdelt første gang i 1908. Sundts premie deles ut annethvert år. 

## Prisvinnere

## Referanser


## Eksterne lenker
* 
* Sundts premie  - Norske arkitekters landsforbund
* Prisvinnere 1908-2004
* Prisen for 2003/2004 (Lund Hagem - Marienlyst park)
Hegra stasjon

**Hegra stasjon** på Meråkerbanen ble åpnet som stoppested i 1881 da strekningen Trondheim–Storlien stod ferdig. I dag har stasjonen status som holdeplass. Stasjonsbygningen er solgt og huser galleri og kafé.

## Litteratur
* 
* 

## Eksterne lenker
Nathalia Ramos

**Nathalia Ramos** (født 7. juli 1992) er en amerikansk skuespillerinne.

## Biografi
Ramos ble født i Madrid i Spania, faren var spansk, og moren australsk. Ramos snakker flytende spansk, selv om familien flyttet til Melbourne i Australia allerede da hun var to år gammel, og to år senere flyttet videre til Miami Beach i Florida, der hun gikk på den lokale high schoolen.

## Karriere
Ramos fikk sin første rolle i TV-serien *[[Arrested Development]]* i 2005, der hun hadde rollen som «Hope Loblaw». I 2007 hadde hun en av de fire hovedrollene i filmen **

## Filmografi

## Referanser


## Eksterne lenker
* 
* 
* TheBratzFilm.com  (inneholder kort biografi)
* Teen Scene Magazine – Intervju med Nathalia
Herdis Bragelien

**Herdis Marie Bragelien** (født 1948) er en norsk lokalpolitiker. Hun ble ordfører i Grue kommune etter valget i 2007, og satt fram til 2011. Bragelien representerer Arbeiderpartiet.

## Referanser
Stiftelsen Akershus festning for Kunst og Kultur

**Stiftelsen Akershus festning for Kunst og Kultur** (**SAKK**) ble etablert i 1989 etter initiativ fra daværende forsvarsminister Johan Jørgen Holst. Forsvarsdepartementet inviterte Oslo kommune, Norges Bank, Akershus slotts venner og grunneier Katharina Mustad til å være medstiftere. SAKK er i dag ansvarlig for den sivile kunst- og kulturformidlingen på Akershus festning, og stiftelsen samarbeider med de øvrige virksomhetene på området for å utvikle Akershus festning.  

Daglig leder fra grunnleggelsen frem til høsten 2007 var skuespiller og tidligere Riksteatersjef Gudrun Waadeland. I 2013 oppnevnte Forsvarsdepartementet Anne Christine Kroepelien som styreleder. Fra våren 2015 er daglig leder Anna Lena Flatland. 

## Teater
SAKK står for driften av Karpedammen scene på Akershus festning, en utescene som er unik i sitt slag i Oslo. Området var en gang del av et gammelt vannløp på festningen, og dammen er vist på kart fra 1700-tallet og igjenfylt etter midten av 1800-tallet. I 1960-årene ble dammen reetablert og består i dag av et stort grøntareal inne på festningen med en egen friluftsscene.

Karpedammen scene sto ferdig i 2011 og har en kapasitet på inntil  besøkende.

Hver sommer setter SAKK opp et festningsspill på Karpedammen scene. Den første oppsetningen var *Kongeblod* om bakholdsangrepet på høvedsmann Knut Alvsson, og hendelsene på Akershus festning 18. august i 1502.

I 2017 ble det satt opp en jubileumsforestilling av Henrik Ibsens *[[Peer Gynt]]* i anledning 150-årsjubileet stykket. 

26.–29. august 2020 ble *[[Kristin Lavransdatter]]* fremført. Sommeren 2020 ble også *GJEST - Et lyst og mysteriespill* om Gjest Baardsen fremført.

I tillegg til det årlige festningsspillet har SAKK siden 2016 satt opp vandreteater på Akershus festning hver sommer. Gjennom ulike tablåer og scener forflytter publikum seg sammen med skuespillerne rundt på festningsområde. I 2016–2019 og 2021–2023 ble stykket *Årringer i stein* oppført.

Ved siden av å produsere egne oppsetninger samarbeider SAKK med flere ulike aktører. Siden 2009 har Shakespeares Globe Theatre gjestet borggården på Akershus slott med oppsettinger som *The Comedy of Errors,* *[[En midtsommernattsdrøm]],* *[[Hamlet]]* og *[[Romeo og Julie]].*

## Konserter
I 2017 ble Vamp den første artisten som hadde konsert i borggården på Akershus slott. 

## Eksterne lenker
*Offisielt nettsted
Høstspinner

**Høstspinner** (*Poecilocampa populi*) er en sommerfugl som tilhører familien ekte spinnere (Lasiocampidae). Den flyr ganske sent på høsten, i oktober – november, og kommer da gjerne til lys.

## Utseende
En ganske liten (vingespenn 31 – 45 mm), svartgrå spinner, svært tettbygd med forholdsvis små vinger. Vingene er sparsomt kledt med skjell og litt gjennomsiktige. En krage fremst på brystet og en bølgete tverrstripe som går over begge vingepar er gråhvite, det er også en ofte litt utydelig, lys tverrstripe nær vingeroten, ellers er denne spinneren ensfarget mørkegrå.  Hannen har kraftige, fjærformede antenner som er minst halvparten så lange som forvingene, hunnens antenner er spinkle og noe kortere. Larven er gråspraglete, kledt med sparsomme, oppstående hår. Den er litt flattrykt og er utmerket kamuflert når den presser seg mot ein grein.


Poecilocampa populi02.jpg|*Poecilocampa populi*, ♂
Poecilocampa populi populi MHNT CUT 2011 0 446 male Mussidan.jpg|*Poecilocampa populi*, ♂
Lasiocampidae - Poecilocampa populi.JPG| 
Poecilocampa_populi_eggs.jpg| 


## Levevis
De voksne spinnerne flyr i oktober – november og er dermed noen av de siste sommerfuglene som er på vingene. Etter en mild høst kan enkelte påtreffes så sent som i begynnelsen av desember. De er beskyttet av tett pels og kan være aktive selv når temperaturen er rundt frysepunktet. I fjellet flyr de tidligere på høsten og man kan finne voksne spinnere alt i august. De flyr mest om natten og særlig hannene kommer ofte til lys, men kan av og til også fly på dagtid. Høstspinneren finnes de fleste steder der det vokser busker og løvtrær, opp til tregrensen. Den ser ut til å unngå kalde, myrlendte områder. Den er ofte vanlig i parker og hager i tettbygde strøk. Hunnen legger 120 – 170 egg enkeltvis eller i små klynger på busker og trær, og dør straks etterpå. Larvene lever på busker og løvtrær, særlig arter i pilefamilien (Salicaceae) og rosefamilien (Rosaceae). Den kan bruke en lang rekke fødeplanter, blant andre selje, myrtevier, grønnvier, osp, bjørk, or, eik, hassel, rogn, alm og ask. De sitter i ro om dagen, vernet av sin meget gode kamuflasje, og spiser om nettene. Larvene er storetere og vokser ganske raskt. Larven er utvokst på ettersommeren, spinner seg inn i en tett, grå kokong og forvandler seg til en puppe.

## Utbredelse
Høstspinneren finnes over det meste av Europa, og videre østover til Stillehavet i Øst-Sibir. I Norge finnes den over hele landet opp til tregrensen.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/poecilocampa_populi.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/populi.html
## Eksterne lenker
*
Alias

**Alias** som betyr *oppdiktet navn*.  Det finnes flere, nesten synonyme betydninger.
**Alias kan referere til:**
*Alter ego - fra, latin som betyr «annet jeg», brukes om annen identitet om samme person. Rollenavn. 
*Dekknavn -  falskt, oppdiktet navn, brukt av personer eller organisasjoner som løper for stor risiko hvis det egentlige navnet avsløres.
*Inkognito - ukjent navn, uten å gi seg til kjenne, operere med et fingert navn, brukt av kjente personer for å være anonyme.
*Pseudonym - oppdiktet navn, mest brukt hvis en forfatters egentlige navn holdes skjult.
Radiosonde

En **radiosonde** er et apparat som blir festet til værballonger for å måle atmosfæriske variabler og sender dem tilbake til en mottaker på bakken. Radiosonder sender vanligvis med radiofrekvensen 403 MHz eller 1680 MHz. Enkelte sonder, men ikke alle, er laget for å kunne måle vindstyrke og retning. 

Radiosonden ble oppfunnet og sendt opp for første gang av den sovjetiske meteorologen Pavel Molchanov 30. januar 1930 i Pavlovsk. Sonden nådde en høyde på 7,8 km og målte der temperaturen til -40,7 °C. 

Moderne radiosonder måler eller regner ut følgende variabler: 
* Trykk
* Høyde
* Geografisk posisjon (Breddegrad/Lengdegrad)
* Temperatur
* Relativ fukt
* Vindstyrke og -retning

Av og til kan radiosonder også måle ozonkonsentrasjonen. 

## Oppsending

En ballong av gummi eller lateks fylt med enten helium eller hydrogen blir sendt opp gjennom atmosfæren. Høyden ballongen kan nå er avhengig av ballongens diameter eller tykkelse. Ballongenes størrelse varierer vanligvis fra 150 til 3000 gram. Når ballongen stiger gjennom atomsfæren minker trykket, slik at ballongen utvider seg, og når den kommer høyt nok vil ballongen sprekke. En ballong på 800 gram sprekker i en høyde på omtrent 30&nbsp;000 meter. 

En moderne radiosonde sender data tilbake til en datamaskin via et radiosignal, og datamaskinen lagrer alle variablene i sanntid. De første radiosondene ble observert fra bakken med en teodolitt, og gav bare informasjon om vinden ut ifra sin posisjon. Moderne radiosonder kan bruke flere metoder for å avgjøre vindstyrke og retning, slik som f.eks. GPS. Vekten til en radiosonde er normalt 250 gram. 

Av og til blir radiosonder sluppet fra fly i stedet for å sveve med ballonger. Slike radiosonder blir kalt for *fallsonder* eller *dropsonder*. De blir som regel brukt i spesielle forsøk, som f.eks. for å finne profilen i et spesifikt uvær. 

## Daglige oppsendinger

På verdensbasis er det over 800 steder der man sender opp radiosonder regelmessig, og flere av disse er i Norge. Blant annet på oljeplattformen Ekofisk, Sola, Ørlandet, Bodø, Jan Mayen, Bjørnøya og Ny-Ålesund. Nasjonalt senter for romrelatert opplæring (NAROM) på Andøya sender også opp værballonger med radiosonder. Andre universiteter eller forskningsinstitusjoner som Blindern, MS «Polarfront», eller NMBU, kan også sende opp sonder. De fleste radiosonder blir sendt opp kl. 00 UTC og kl. 12 UTC, slik at alle gir et samtidig bilde av atmosfæren. Dette er svært viktig for numerisk værvarsling.

## Referanser


## Eksterne lenker
* 
* Database med oppdaterte radiosondeoppstigninger fra hele verden
Ing-Marie Carlsson

**Ing Marie Gunilla Jessica Carlsson** (født 1957) er en svensk skuespillerinne, kjent mest i Sverige som *Mimmi Gustavsson* i TV-serien *[[Tre kronor (TV-serie)|Tre kronor]].*

Carlsson gikk på Teaterhögskolan i Göteborg og tok eksamen 1982. Deretter arbeidet hun på Götateatern og Borås Stadsteater. I 1997 medvirket hun i farsen *Alla var där* på Folkan i Stockholm, med blant andre Kjell Bergqvist og Carina Lidbom. I 2001 ble hun nominert til en ”guldmask” for sin rolle i farsen *Dagens dubbel* på Halmstad teater med Tomas Pettersson. Hun medvirket også i Göran Stangertz oppsetning av *[[En handelsresandes död]]* på Helsingborgs stadsteater med blant andre Lars-Erik Berenett i 2003. Sommeren 2007 var hun dessuten med i folkelystspillet Den Stora Premiären på Fredriksdals friluftsteater i Helsingborg.

Carlsson har vært med i mange kjente filmproduksjoner siden debuten i Lasse Hallströms Tuppen 1981. Hun fikk oppmerksomhet for sin følsomme tolkning av den kjærlighetstørstende *Birgit* i Lisa Ohlins film Sex, hopp och kärlek samt for sin medvirkning som  *Britta Holm* i Wallander – Hemmeligheten og hun er akkurat nå 2007 aktuell som *Bodil Lettermark* i filmene i politiserien Martin Beck

## Filmer og TV-serier
* 2007 – *[[Beck – I Guds navn]]  (Svensk tittel: Beck – I Guds namn)*
* 2007 – *[[Beck – Det tause skriket]] (Svensk tittel: Beck – Det tysta skriket)*
* 2007 – *[[Beck – Det svake leddet]] (Svensk tittel: Beck – Den svaga länken)*
* 2007 – *[[Beck – Den japanske shunga]] (Svensk tittel: Beck – Den japanska shungamålningen)*
* 2006 – *[[Beck – Advokaten]]*
* 2006 – *[[Beck – Gribben]] (TV) (Svensk tittel: Beck – Gamen) *
* 2006 – *[[Beck – Jenta i jordkjelleren]] (TV) (Svensk tittel: Flickan i jordkällaren)*
* 2006 – *[[Beck – Ekstrem tilstand]] (Svensk tittel: Beck – Skarpt läge) *
* 2006 – *[[Wallander – Hemmeligheten]]*
* 2006 – *[[Att göra en pudel]]*
* 2005 –  *[[Kommissionen]]*
* 2005 – *[[Oh Shit!]]*
* 2005 – *[[Sex, hopp & kärlek]]*
* 2003 – *[[Kommer du med mig då]]*
* 2002 –  *Olivia Twist* (TV-serie)
* 2002 – * [[Viktor och hans bröder]] *
* 2002 –  *Vera med flera*
* 2001 – *[[Livet är en schlager]]*
* 2000 – *[[Brottsvåg]]* (TV-serie)
* 2000 – *OP7*
* 2000 – *En dag i taget*
* 1999 – *[[Jakten på ökenguldet]]* (TV-tävling)
* 1999 – *[[Julens hjältar]]* (julkalendern)
* 1997 – *[[Reine & Mimmi i fjällen]]*
* 1995 – *[[Bert - den siste oskulden]]*
* 1994 – *[[Bert (TV-serie)|Bert]]*
* 1994 – *[[Tre kronor (TV-serie)|Tre kronor]]* (TV-serie)
* 1994 – *Sixten*
* 1994 – *[[Pillertrillaren]]*
* 1994 – *[[Änglagård – sommeren etter]]*
* 1993 – Kådisbellan
* 1993 – *[[Purk, purk, sur agurk (film)|Purk, purk, sur agurk]]*
* 1993 – *[[Mannen på balkongen (film)|Mannen på balkongen]]*
* 1993 – *[[Brandbilen som försvann]]*
* 1992 – *[[Änglagård]]*
* 1990 – *[[Black Jack (film)|Black Jack]]*
* 1990 – *[[Blankt vapen]]*
* 1985 – *[[Falsk som vann]]*
* 1985 – *[[Mitt liv som hund]]*
* 1981 – *[[Tuppen]]*

## Referanser


## Eksterne lenker
* 
*